
HYMNUS 



Verbum caro factum est de Virgine Maria; 
Omnes coeli Principes et milites 
Exultate canendo: 
Alleluja. 

Montes, colles, nemora, et sylvae 

Bcnediclte Domino: 

Alleluja, 

Coelum, terra, maria ct ilumina 

Resonate laetilia; 

Alleluja. 

Omnes Genles plaudite canentes: 

Iubilate Deo; 

Alleluja. 

Festos clioros ducite alacriter, 

Tuba jubilanle; 

Alleluja. 

Quia omnes hodie videbitis 

Mirabilia Dei; 

Alleluja. 

Noctis erat medium silentium, 
Corruscante lumine: 
Alleluja. 

Quando sacra venerat e coelo 
Plenitudo temporis; 
Alleluja. 

Virgo virum nesciens concepit, 
Obumbrants spiritu; 
Alleluja. 

Verbum caro factum cst in tempore 

Super omne tempus; 

Alleluja. 

Verbum verbo genuit puerpera, 

Angelo nunliante: 

Alleluja. 

Verbum Dei claudilur in Virgine.; 

0 mirabile dictu ! 
Alleluja. 

Deus homo factus est veraciter 

Ineflabili modo; 

Alleluja. 

Corpus sacrum bajulat in utero, 

Nescieute Zabulon; 

Alleluja. 

Virgo Iesse floruit ct prolulit 
Angelorum gaudium; 
Alleluja. 

Virgo mater peperit infantem 
Paradisi gloriam; 
Alleluja. 

Virgo tamen permauet intacla, 
Obstupente natura; 
Alleluja. 

Notum fecit Angelus pastoribus 

Salutare Dei; 

Alleluja. 

Verbum vitae praedicant Apostoli 
Peragrantes orbem; 

Alleluja. 

Forlcs flunt Martyrcs in poenis 

Laureali sanguinc; 

Alleluja. 

Confcssores jubilant ct nunciant 
Natum esse Dominum; 
Alleluja. 

Virginalis castitas exultat, 
Veniente sponso; 
Alleluja. 

Nostris ergo vocibus cantemus, 
Collaudantes Dominum; 
Allcluia. 

Eja genles Domini consurgite, 
Adorantes puerum, 
Mille dantes oscula, 
Occurrentes obviara 
Salutari nostro. 
Acclamantes graliam 
In laelitia magna, 
Inccssabili voce, 
Per acterna saccula. 

Gloria laudis resonet in Coclo 

Omnipotenti Deo; 

Alleluja. 

Cujus nato pariter sit splendor 
Omni tempore saecli; 
AHeluja. 

Sancto quoque flamini sit gloria 
In acterno tempore; 
Alleluja. 

